Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkeztutako galdera, Nafarroako Unibertsitate Publikoaren medikuntzarako eraikin berria egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Unibertsitateko, Berrikuntzako eta Eraldaketa Digitaleko Batzordean izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Unibertsitateko, Berrikuntzako eta Eraldaketa Digitaleko kontseilariak Batzordean ahoz erantzun dezan:

Nafarroa Suspertu Planaren 84. erabakiak, Unibertsitateko, Berrikuntzako eta Eraldaketa Digitaleko Departamentuari buruzkoak, honako hau dio 2. puntuan:

“2021eko lehen hiruhilekoan hasiko dira Medikuntzako eraikin berria eraikitzeko obrak, lehenbailehen bere osotasunean eta modu eraginkorrez erabilgarri egon daitezen eraikina eta ikasgelak, bai eta laborategiak eta simulaziorako ebakuntza-gelak ere”

Joan den urtarrilaren 14an Nafarroako Gobernua kontrolatzeko egindako Osoko Bilkuran, Unibertsitateko, Berrikuntzako eta Eraldaketa Digitaleko kontseilariak adierazi zuenez “aurreikuspena da NUPeko Medikuntzako eraikin berria hasiko litzatekeela eraikitzen 2021eko azken hiruhilekoan”.

Zergatik gertatu da atzerapen nabarmen hori, bete gabe utziz Parlamentuak onetsitako erabakiak, eta zer ondorio ekarriko du atzerapen horrek medikuntza-graduko ikasleen prestakuntzan?

Iruñean, 2021eko otsailaren 4an

Foru parlamentaria: Ángel Ansa Echegaray